SARL-NUUS SONDAG 9 OKTOBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

KANDIDAATNOMMERS VIR DIE OKTOBER 2011 RAE VRYGESTEL 
7P8EME DX-PEDISIE 'N GROOT SUKSES 

SARL-LIDMAATSKAP NOU 1 345 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


KANDIDAATNOMMERS VIR DIE OKTOBER 2011 RAE VRYGESTEL 


Die SARL het die kandidaatnommers vir die Oktober 2011 Radioamateurek- 
samen wat op 20 Oktober plaasvind, vrygestel. Die lys kan bekom word deur 
www.sarl.org.za, te besoek en op die skakel te klik in die nuusitem op SARL 
TODAY. 


174 kandidate het vir die eksamen ingeskryf insluitende gesiggestremde persoon 
vir wie daar spesiale reëlings getref is. Hierdie is die grootste aantal kandidate 
wat in die onlangse verlede ingeskryf het. 


Briewe sal gedurende hierdie naweek aan kandidate gepos word. Indien daar 
navrae aangaande eksamensentrums is, skakel gerus vir Mariska in die SARL- 
kantoor by 011 675 2393. 


7P8SEME DX-PEDISIE 'N GROOT SUKSES 


die 7P8EME DX-pedisie was groot sukses. Die span het totaal van 320 @OSO s 
gemaak. Daarvan was 274 (SO s op 2 meter AMA was, 23 @OSO s op 70 cm 
AMA, 18 OSO s op 23 cm AMA, en 5 @SO s op 6 meter AMA, almal met die 
gebruik van JT65. Op HF (GG) is paar DX-kontakte deur Wynand, ZSGARF, 
tussen die AMA aktiwiteite gemaak, terwyl verskeie aangename geselsies op 40 
meter met Suid-Afrikaanse Radioamateurs deur Pieter, ZS6PA, gehou is. 


Die span wil graag al die borge bedank, en veral Dan, HB9CRGO, die Suid- 
Afrikaanse Radioliga, die Suid-Afrikaanse Amateurradio-ontwikkelingstrust, 
Multisource Telecoms en al die radioamateurs wat die ekspedisie ondersteun 


het. Volle verslag sal gedurende volgende week op die web en in RadiozZS 
gepubliseer word. 


SARL-LIDMAATSKAP NOU 1 345 


Hierdie week het die SARL-lidmaatskap op 1 345 te staan gekom. Indien jy 
nog nie jou lidmaatskap hernu het nie sal jy nie langer toegang hê tot sulke 
fasiliteite soos die @SL-buro, RadioZS en die afdeling op die web wat slegs vir 
lede toeganklik is nie, wat die toegang tot die forum insluit. 


Indien jy nie jou lidmaatskap hernu het nie kan jy nog nog hernu deur jou 
lidmaatskapsfooi so gou moontlik te betaal. Indien jy jou rekening verlê het, 
skakel asseblief vir Mariska op 011 675 2393 om die besonderhede te bekom. 


Indien jy nog nooit lid van die SARL was nie, waarom nie nou aansluit nie? 
Deur aan te sluit versterk jy die stem van die SARL en die TARU in areas 
waar dit die meeste tel. Besonderhede van hoe om aan te sluit is beskikbaar op 
www.sarl.org.za. 


SA AMSAT REIK DIE EERSTE OPROEP VIR VOORDRAGTE UIT 


SA AMSAT het die eerste oproep vir voordragte vir die 2012 Ruimtesimposium 
wat op Saterdag 12 Mei 2012 in Durban by die Universiteit van Kwazulu-Natal 
gehou gaan word, uitgereik. Indien jy voordrag wil lewer stuur asseblief kort 
opsomming daarvan om SA AMSAT nie later as 31 Januarie 2012 te bereik nie. 
Die tema van die simposium is 50 Jaar van OSCAR, wat die lansering van die 
eerste amateurradiosatelliet op 12 Desember 1961 sal herdenk. 


SARL-WEB, STADIGE VORDERING 


Die span wat aan die SARL-web werk maak stadig maar seker vordering. Peter 
Hers,ZSGPHD, berig dat daar dramatiese verbetering Vrydag gemaak is deur 
sekere dele van die web, wat probleme veroorsaak, af te skakel. Hy het gesê dat 
daar nog baie werk gedoen moet word om probleme op te spoor en hulle op te 
los. Die SARL erken die groot poging wat Peter en sy helpers aanwend om die 
probleme op te los. 


AMATEURRADIO IS GOED VERTEENWOORDIG BY TAK2011-10-08 


Amateurradio is goed by die twee-en-sestigste Internasionale Sterrekundige kon- 
gres wat vir die eerste keer in Afrika gehou is, en wel in Kaapstad, sedert die 
stigting van die Internasionale Sterrekundige Federasie in 1951. 


Verskeie voordragte het die betrokkenheid van Amateurradio se betrokkenheid 
by satelliete en SETT beklemtoon. Voordrag deur Dr Jakobus van Zyl en Jo- 
hann Lochner, ZE6GCBGC, beide ingenieurs by SunSpace, het globale geografiese 
opname gemaak van seinsterktes in die BHF-band. Die data, byeen gebring deur 
Sumbandilasat, SO6T7, verskaf bruikbare inligting vir die plasing van toekom- 
stige grondstasies vir minimum steurings. Dit gee verder inligting oor frekwen- 
sies vir gebruik in bevels- en telemetriekommunikasie by bestaande grondstasies. 


Meer inligting sal in toekomstige uitsendings van SARLnuus en Amateur Radio 
Today ingesluit word. 


By die kongres het die Departement van Wetenskap en Tegnologie aangekondig 
dat die departement die lansering van die enkel CubeSat van die Kaapse Skierei- 
land Universiteit van Tegnologie sal ondersteun. Soos in verlede week se SARL- 
nuus berig sal die CubeSat HF-baken insluit op 144,099 MHz wat interessante 
toepassings in amateurradio sal hê. Die artikel oor die HF-baken is beskikbaar 
by www.amsatsa.org.za. 


SARL REAGEER OP KAAPSTAD STAD AANGAANDE ANTENNAS 


Die SARL het gereageer op die konsep Telekommunikasie Infrastruktuurbeleid 
vir die Stad Kaapstad. Tydens besprekings het die Stad se Omgewingsagentskap 
bevestig dat amateurradioantennas en strukture uitgesluit is van die Telekommu- 
nikasie Infrastruktuurbeleid. Die SARL het gevra dat die uitsluitingsverklaring 
ingesluit word in die beleid. 


Dit beteken nie dat amateurradioantennas en strukture nie gereguleer word nie. 
Hierdie strukture is egter steeds onderhewig aan die bouregulasies. Nogtans 
word amateurradiotorings korter as 15 meter vrygestel van omgewingsomvang 
SOOS neergelê in die Wet op Omgewingsbeskerming. 


AMATEURRADIO IN AKSIE 


Amateurradio in Aksie, is `n Afrikaanse nuusprogram wat voortaan weekliks 
saamgestel en aangebied gaan word vir die luistergenot van Afrikaanssprekende 
radioamateurs. Die program kan weekliks afgelaai word vanaf die internet by 
www.amateurinaksie.co.za. Terwyl jy op die webtuiste is, teken sommer ook die 
gasteboek. 


Hierdie nuwe program sal weekliks teen Maandagoggend beskikbaar wees op 
hierdie webtuiste en klubs sowel as individue word aangemoedig om hierdie 
program af te laai en te gebruik tydens klubbulletins of selfs as `n losstaande 
program. Almal is welkom om insette tot die program te lewer en word aange- 
moedig om so te maak via die webtuiste. Ons sien uit daarna om soveel moontlik 
luisteraars bymekaar te kry. 


CO HOU KOERS 


CO Hou Koers, die Voortrekkers se jaarlikse radiokommunikasiedag, vind op 
Saterdag 15 Oktober plaas vanaf 08:30 tot 12:00 SAT. Roepfrekwensies is 3 670, 
7 085 en 14 240 kHz asook plaaslike herhalers. Jongmense gaan van regoor 
SA en Namibië op die amateurbande aktief wees. Ondersteun hulle gerus. Die 
Voortrekkers vier hulle 80ste bestaansjaar en die roepseine ZS80VT en ZS6VTS 
sal o.a. gebruik word. 


Navrae kan gestuur word aan Andries, ZS6VL, met e-posadres an- 
dries.visagie@natref.com. 


KOMPETISIENUUS 


PEARS HF DX-KOMPETISIE 


Die doel van die PEARS HF DX-kompetisie is om Suid-Afrikaanse radioama- 
teurs aan te moedig om DX te werk. Die kompetisie vind plaas op Sondag 13 
November 2011 en dit begin om 12:00 en eindig om 16:00 UTC met ESB-werking 
op 20 and 15 meter. Stasies kan deelneem as enkeloperateur basis- of veldstasies 
of as multi-operateur basis- of veldstasies. Stasies mag die maksimum uitsetkrag 
toelaatbaar volgens die regulasies van die land van werking gebruik. 


U roepsein en `n seinrapport word uitgeruil en een punt word per @SO ver- 
dien. Veldstasies moet hulle telling met twee vermenigvuldig en `n verdere 
vermenigvuldiger van twee is beskikbaar as die stasie `n nie-winsantenna met 
verwysing na `n dipool gebruik. Dan moet die telling vermenigvuldig word deur 
die aantal lande gewerk. 


As drie of meer logs per kategorie ontvang word, sal `n sertifikaat sal toegeken 
word aan die wenner van elke kategorie. Logstate moet teen 30 November 2011 
versend word aan Posbus 10402, Linton Grange, Port Elizabeth, 6015 of per 
€-pos aan contest@peham.co.za. 


Hierdie kompetisie vervang die PEARS HF-kompetisie wat op Sondag 4 Desem- 
ber 2011 sou plaasvind. 


KLUBNUUS 


Centurion Radioamateurklub sal vanaand om 19:30,'n tegniese praatjie lewer 
op hul 2 m-herhaler, frekwensie 145,775 MH. 


Die praatjie sal herhaling wees van verlede week se uitsending wat weens swak 
weerstoestande kort gesny is. 


Die onderwerp vir vanaand sal wees “Voerlyne as aanpassingstransformators en 
sal die vraag beantwoord wat onlangs op die SARL-forum geplaas is naamlik 
kan mens antenna aanpas deur die lengte van die voerlyn te verander?” en 
dan is daar natuurlik tong in die kies amateurstorie. 


Pine, ZS6GST, is die aanbieder van die bespreking. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak matig tot 
hoog sal wees. Nuwe sonvlek 1 313 produseer heelwat C-klas fakkels. Daar is 
tans nege sonvlekgroepe sigbaar op die son se oppervlakte. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 70. 


20 m tot 10 m gaan pret wees met verskeie openinge gedurende die verloop van 
die dag. 


Besoek gerus www.spaceweather.co.za vir meer inligting. 


DAGBOEK VAN GEBEURE 


15 Oktober CO-Hou Koers 15/16 Oktober - “Jamboree on the air”. 20 Okto- 
ber Radioamateureksamen. 30 Oktober lTntegnet om 19:30 oor n gevorderde 
lisensie. Tot 31 Oktober - ZL-stasies met ZM-voorvoegsels en ZLARUGBY en 
ZL6GRWG op die lug. 13 November Pears HF DX-kompetisie 12:00 tot 16:00 
UTG. 30 November Laaste dag vir insending van logstate vir die Pears HF 
DX-kompetisie. 31 Januarie Sluitingsdatum vir die insending van voorgestelde 
aanbiedings vir SA AMSAT se Ruimtesimposium. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZS6GBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


